Curug Cilember utawa kaloka uga kanthi sebutan "Curug Pitu", ya iku salah sijining papan wisata sing dumunung ing Gunung Cilember, kang nganggo aturan ékowisata. Papan wisata kang ngunggulaké wisata alam iki duwèni sesawangan kang apik, adhem, uga nyuguhaké alas ijo kas Indonésia. Papan wisata iki panggoné ana ing Désa Cisarua, Jawa Kulon. Bisa dijujug nganggo kabèh jinisé tetunggangan dharat, kira-kira ana 25 (slawé) km saka Bogor kutha lan 100 (satus) km saka Kutha Jakarta. Curug Cilember kaloka dadi wisata sinau lan rekreasi kang "murah-meriah". Para wisatawan mung ditarik béya karcis Rp 6.000,-/ wong.